આ અંગે વિગતો આપતા જૂનાગઢ જિલ્લા 108 અધિકારી ચેતન ગાધેએ જણાવ્યું હતું કે, ગઈકાલે બુધવારે માળિયાહાટીનામાં ધોધમાર વરસાદ પડી રહ્યો હતો ત્યારે જ જંગલ વિસ્તારમાં આવેલ ડાંડેરી ગામેથી ખેત મજુરી કરતા પરપ્રાંતની મહિલા સુશીલાબેન સુભાષભાઈ સારમેરને અસહ્ય પ્રસુતિની પીડા ઉપડતા 108 એમ્બ્યુલન્સને ફોન કરી જાણ કરતા 108ની ટીમ તુરત જ ડાંડેરી ગામે પહોંચી હતી પરંતુ વરસાદના કારણે મોબાઈલ નેટવર્ક પ્રોબ્લેમ ઉભો થતા અને રસ્તામાં પાણી ભરાયેલ હોવાથી 108 ઈએમટી કૌશીક ગામી અને પાયલોટ પ્રતાપ પરમાર સ્ટેચ ઉપાડી જંગલ વિસ્તારમાં મહિલા સુધી પહોંચી મહિલાને એમ્બ્યુલન્સમાં લઈ ચોરવાડ દવાખાને પહોંચાડવા માટે તજવીજ હાથ ધરી હતી.